เส้นทางสายไหม
โดย...ทีมข่าวการเงินโพสต์ทูเดย์
18 พ.ย. 2558

โดย...ทีมข่าวการเงินโพสต์ทูเดย์
โครงการฟื้นเส้นทางสายไหม (One Belt One Road Initiative) เป็นอีกวิสัยทัศน์หนึ่งที่ประธานาธิบดีสีจิ้นผิง ประกาศเพื่อหวังจะเชื่อมต่อประเทศจีนเข้ากับเอเชียตะวันออกข้ามไปถึงยุโรป โดยจะมีการสร้างเครือข่ายด้านคมนาคมในการส่งเสริมการค้าการลงทุนเชื่อมต่อจากภูมิภาคเอเชียไปถึงยุโรป
แต่สำหรับประเทศไทยยังรู้จักโครงการนี้น้อยมาก 
ธนาคารกรุงเทพที่เข้าไปปักหลักในจีนมานาน จึงถือโอกาสครบรอบ 40 ปี ความสัมพันธ์ทางการทูตไทย-จีน จัดสัมมนาหัวข้อ “อนาคตความสัมพันธ์จีน-ไทย ภายใต้เส้นทางสายไหมทางทะเลแห่งศตวรรษที่ 21” วันศุกร์ที่ 20 พ.ย.นี้
โดยมี หนิงฟู่ขุย เอกอัครราชทูตสาธารณรัฐประชาชนจีนประจำประเทศไทย ขึ้นกล่าวปาฐกถาพิเศษ 
งานนี้ ชาติศิริ โสภณพนิช กรรมการผู้จัดการใหญ่ แบงก์กรุงเทพ ยิ้มแน่ เพราะช่วยให้คนไทยและนักธุรกิจไทยเข้าใจโครงการนี้ และเตรียมตัวกับโฉมหน้าของไทยและภูมิภาคนี้ที่จะเปลี่ยนแปลงไป